recursal/SuperWikiNEXT-32B huggingface dataset:
**நிரம்ப அழகிய தேசிகர்**  16 ஆம் நூற்றாண்டில் வாழ்ந்த சைவப் பெருமகன். இவர் வேதாரணியத்தில் தேசிகர்  குலத்தில் பிறந்தவர். வடமொழியிலும்  தென்மொழியிலும்  வல்லவர்.  கமலை ஞானப்பிரகாசரின் மாணாக்கர். 

சில காலம் மதுரையில் வாழ்ந்தார். இவரது உடலில் நுணாக்காய்க் கிராந்தி என்னும் நோய் இருந்தது. அதனால் இவர் ஒதுக்குப்புறமாகவே வாழ்ந்துவந்தார். அவ்வழியே வந்த சிற்றரன் ஒருவன் இவரைக் கண்டு வினவியபோது காவலர் இவரது நோயைப் பற்றியும், புலமை பற்றியும் எடுத்துரைத்தனர். மன்ன்ன் புலமையைப் போற்றி ‘நிரம்ப அழகியரோ’ என்றான். அதுமுதல் இவருக்கு நிரம்ப அழகியார் என்னும் பெயர் வழங்கலாயிற்று எனவும் கூறுவர். 

குரு காலமான பின்னர் இவர் திருப்பரங்குன்றத்தில் சில காலம் வாழ்ந்துவந்தார். அப்போது திருப்பரங்குன்ற புராடம் பாடினார். 

பின்னர் தமது மூதாதையரின் வேண்டுகோளுக்கு இணங்க குன்றக்குடிக்கு அருகிலுள்ள துழாவூர் என்னுமிடத்தில் மடம் அமைத்துத் தங்கினார். அப்போது இவருக்கு மாணாக்கர் பலர் இருந்தனர். அவர்களில் குறிப்பிடத் தக்கவர் மூவர். ஒருவர் திருவாரூர்ப் புராணம் பாடிய அளகை சம்பந்த முனிவர். மற்றொருவர் செப்பேச புராணம் பாடிய ஞானக்கூத்தர். இன்னொருவர் சங்கரவிலாசம் பாடிய சிதம்பரநாத பூபதி. 

இராமேசிவரம் கோயிலை நிருவாகித்து வந்த சிலர் இவருக்கு மாணாக்கர் ஆயினர். அதனால் இவர் சேது புராணம் பாடினார். 

துழாவூர் மடத் தலைவர்கள் இல்லறத்தார். தந்தையிடமிருந்து மகன் தலைமைப் பொறுப்பினை ஏற்ற பின்னர் தந்தை துறவு பூண்பது வழக்கம். இந்தப் பரம்பரை அறுநூறு ஆண்டுகளாகத் தொடர்கிறது என்கின்றனர். 

நிரம்ப அழகிய தேசிகரை 16 ஆம் நூற்றாண்டு அதிவீரராம பாண்டியர், திருவிளையாடல் புராணம் பாடிய பரஞ்சோதி முனிவர் ஆகியவர்களோடு தொடர்பு படுத்துவது வரலாற்றுக்குப் பொருந்த்தாது. நுணாக்காய்க் கிராந்தி நோய்க் கதையும் போலியே. 

இவர் இயற்றிய நூல்கள்

* திருப்பரங்கிரிப் புராணம்
* சேது புராணம்
* சித்தியார் பரபக்க உரை
* திருவருட்பயன் உரை

* குருஞான சம்பந்தர் மாலை என்னும் நூல் இவரால் இயற்றப்பட்டதாகக் கூறப்படுகிறது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005

அடிக்குறிப்பு
-------------

1. ↑  இளமைப் பெயர் நிரம்ப அழகியார்
2. ↑  அபிடேகத்தர்
3. ↑  சமற்கிருதம்
4. ↑  தமிழ்
**மார்க்கசு போர்சியசு கேட்டோ** ( Marcus Porcius Cato ) (கி.மு. 234–149) என்பவர் இரோமானியமானிய நாட்டில் விவசாய குடும்பத்தை சார்ந்தவர். வெளீரியஸ் பிளக்கஸ் அவர்களின் ஆலோசனைகளின் பெயரில் சட்டம் பயின்றார். பின் சிறந்த சட்ட நிபுணராகவும், அரசியல் வல்லுநராகவும், போர்த்தளபதியாகவும், பேச்சாளராகவும், திகழ்ந்தார்.

பெயர் காரணம்
------------

நாட்டுப்பற்றுமிக்க கேட்டோ தன்னை போர்சியஸ் கேட்டோ என்று பெருமிதத்துடன் கூறிக்கொண்டார். "போர்சியஸ்" என்றால் பரம்பரையாக பன்றி வளர்ப்போர் குடும்பத்தை சார்ந்தவன் என்று பொருள். "கேட்டோ" என்றால் புத்திக்கூர்மையுடைய என்று பொருள். கேட்டோ தனது தாய்மொழியான லத்தின் மொழியில் தனது படைப்புக்களை எழுதினார்.

படைப்புகள்
----------

### 1. தோற்றம் ( Origines )

ரோமின் தோற்றம், வளர்ச்சி, தொண்மை, பண்பாடு, நிறுவனங்கள் பற்றி விவரிக்கிறது. மேலும் இந்நூலில் தனிநபர் பெயரை எந்த இடத்திலும் குறிப்பிடவில்லை என்பது குறிப்பிடத்தக்கது. இருப்பினும் ஒரு இடத்தில மட்டும் போர்க்களத்தில் துணிவுடன் போரிட்ட யானைக்கு சூரஸ் என்று பெயரிட்டுள்ளார். 

### 2. விவசாய அனுபவங்கள் ( De Agricultrual )

விவசாய குடும்பத்தில் பிறந்ததால் தனது விவசாய அனுபவங்களை தொகுத்துள்ளார். 

ரோமானிய எழுத்து கலையில் புரட்சிகரமான திருப்புமுனையை ஏற்படுத்தியதால் கேட்டோவை ரோமானிய வரலாற்று வரைவியலின் தந்தை என்று அழைக்கலாம் என ஷேக் அலி கூறுகிறார்.

நூல் பட்டியல்
-------------

* Dalby, Andrew (1998), *Cato: On Farming*, Totnes: Prospect Books, ISBN 0-907325-80-7

மேற்கோள்கள்
-----------

1. ↑  வெங்கடேசன் .க. *வரலாற்று வரைவியல்*. இராஜபாளையம்: வி.வி.பதிப்பகம்.
2. ↑  (Dalby 1998, pp. 7–8).

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
	+ 2
	+ 3
	+ 4
	+ 5
* WorldCat

 |
| தேசிய | 
* நார்வே
* சிலி
* Spain
* France
* BnF data
* Catalonia
* ஜெர்மனி
* இத்தாலி
* Israel
* Finland
* Belgium
* United States
* Sweden
* Latvia
* செக் குடியரசு
* ஆத்திரேலியா
* கிரேக்கம்
* குரோவாசியா
	+ 2
* நெதர்லாந்து
* போலந்து
* போர்த்துகல்
	+ 2
* Vatican

 |
| கல்விசார் | 
* CiNii

 |
| மக்கள் | 
* Deutsche Biographie
* Trove

 |
| மற்றவை | 
* IdRef

 |
*f*(*x*) = *x*4 − 4*x* (−2, +2) சார்பின் வரைபடம்.
கணிதத்தில் *f* என்ற **சார்பின் வரைபடம்** (*graph of a function*) என்பது வரிசைச் சோடிகள் (*x*, *f*(*x*) அனைத்தின் தொகுப்பாகும். சார்பின் ஆட்களத்தின் உறுப்புகள் மெய்யெண்களின் வரிசைப்படுத்தப்பட்ட சோடிகளாக (*x*1, *x*2) என இருக்குமானால், அச்சார்பின் வரைபடம் (*x*1, *x*2, *f*(*x*1, *x*2)) இன் தொகுப்பாக அமையும். தொடர்ச்சியான சார்பிற்கு இவ்வரைபடம் முப்பரிமாண மேற்பரப்பாகும்.

*x* ஒரு மெய்யெண்ணாகவும் *f* ஒரு மெய்மதிப்புச் சார்பாகவும் இருந்தால் அச் சார்பின் வரைபடம் என்பதை அதன் வரைபட விளக்கமாகவும் (கார்ட்டீசியன் தளத்திலமைந்த ஒரு வளைவரையாக) மற்ற சார்புகளுக்கு முறையான வரையறையையும் கொள்ளலாம்.

வெவ்வேறான இணையாட்களங்களைக் கொண்ட இரு சார்புகளுக்கு ஒரே வரைபடம் இருக்கலாம் என்பதால் ஒரு சார்பு அதன் வரைபடத்தால் அடையாளங் காணப்பட்டாலும் அவை இரண்டும் ஒன்றாக முடியாது. எடுத்துக்காட்டாக ஒரு முப்படிக் கோவையின் இணையாட்களம் மெய்யெண்களின் கணமாக இருப்பின் அச்சார்பு ஒரு உள்ளிடு கோப்பாக அமையும்; இணையாட்களம் சிக்கலெண் களமாக இருப்பின் உள்ளிடு கோப்பாக இருக்காது.

கார்ட்டீசியன் தளத்தில் அமைந்த ஒரு வளைவரையின் வரைபடம் *x* இன் சார்பாக இருக்குமா என்பதைக் குத்துக்கோட்டுச் சோதனை மூலமும், *y* இன் சார்பாக இருக்குமா என்பதை கிடைக்கோட்டுச் சோதனை மூலமும் அறியலாம். ஒரு சார்புக்கு நேர்மாறுச் சார்பு இருந்தால், தரப்பட்டச் சார்பின் வரைபடத்தை *y* = *x* கோட்டில் பிரதிபலிப்பதன் மூலம் நேர்மாறுச் சார்பின் வரைபடத்தைப் பெறமுடியும்.

எடுத்துக்காட்டுகள்
------------------

 *f*(*x*) = *x*3 − 9*x* சார்பின் வரைபடம்.
### ஒருமாறியிலமைந்த சார்புகள்

{\displaystyle f(x)=\left\{{\begin{matrix}a,&{\mbox{if }}x=1\\d,&{\mbox{if }}x=2\\c,&{\mbox{if }}x=3.\end{matrix}}\right.} சார்பின் வரைபடம்:
{(1,a), (2,d), (3,c)}.
மெய்யெண் கோட்டின் மீது முப்படிக் கோவையின் வரைபடம்:

முப்படிச் சார்பு:

{\displaystyle f(x)=x^{3}-9x}
வரைபடம்:

{(*x*, *x*3 − 9*x*) : *x* ஒரு மெய்யெண்}.
இவற்றை கார்ட்டீசியன் தளத்தில் குறித்தால் படத்திலுள்ள வளைவரை கிடைக்கும்.

### இருமாறியிலமைந்த சார்புகள்

*f*(*x*, *y*) = sin(*x*2) · cos(*y*2) சார்பின் வரைபடம்.
முக்கோணவியல் சார்பின் வரைபடம் (மெய்யெண்கோட்டின் மீது):

சார்பு:

*f*(*x*, *y*) = sin(*x*2) · cos(*y*2)
வரைபடம்:

{(*x*, *y*, sin(*x*2) · cos(*y*2)) : *x* , *y* மெய்யெண்கள்}.
இவற்றை முப்பரிமாணக் கார்ட்டீசியன் தளத்தில் குறித்தால் படத்திலுள்ளவாறு ஒரு மேற்பரப்பு கிடைக்கும்.

வெளி இணைப்புகள்
---------------

விக்கிமீடியா பொதுவகத்தில்,  
 ***Graphs***   
என்பதின் ஊடகங்கள் உள்ளன. 

* Interactive function graph plotter
* Graph of function, derivative and antiderivative plotter பரணிடப்பட்டது 2016-03-18 at the வந்தவழி இயந்திரம்
* Weisstein, Eric W. "Function Graph." From MathWorld—A Wolfram Web Resource.
**நிரந்தர பற்கள்** (*Permanent teeth*) அல்லது **முதிர்ந்த பற்கள்** இருமுறைபல்லமைப்பு கொண்ட பாலூட்டிகளில் தோன்றும் இரண்டாவது பற்கள் ஆகும். மனிதர்கள் மற்றும் பழைய உலக சிமியன்களில், முப்பத்திரண்டு நிரந்தர பற்கள் உள்ளன. இதில் ஆறு மேல் மற்றும் கீழ் தாடைப் கடைவாய்ப் பற்கள், நான்கு மேல் மற்றும் கீழ் தாடை முன்கடைவாய் பற்கள், இரண்டு மேல் மற்றும் இரண்டு கீழ்த்தாடை கோரைப் பற்கள், நான்கு மேல் மற்றும் நான்கு கீழ்த்தாடை வெட்டுப் பற்கள் ஆகும்.

காலவரிசை
--------

பொதுவாக குழந்தைகளின், ஆறாவது வயதில் முதல் நிரந்தரப் பல் வாயில் தோன்றும். பின்னர் வாயில் பாற் (அல்லது உதிரும் பல்) பற்கள் மற்றும் நிரந்தரப் பற்கள் இரண்டும் காணப்படும்.

நிரந்தரப் பற்களில் முதன்மையானது, முதன்மைப் பற்களின் கடைசி 'பால்' கடைவாய்ப்பற்களுக்குப் பின்னால் நிரந்தரமான முதல் கடைவாய்ப்பற்கள் ஆகும். இந்த முதல் நிரந்தர கடைவாய்ப்பற்கள் நிரந்தர பற்களின் சரியான வளர்ச்சிக்கு முக்கியமானவை. பதின்மூன்று வயது வரை 32 நிரந்தரப் பற்களில் 28 பற்கள் தோன்றும்.

நிரந்தரப் பற்கள் முழு நிரந்தரப் பற்கள் தோன்றும் காலத்தின் பின்பகுதியில் தோன்றுகின்றன. நான்கு கடைசி நிரந்தர பற்கள், மூன்றாவது கடைவாய்ப்பற்கள், பொதுவாக 17 முதல் 38 வயதுக்குள் தோன்றும். இவை அறிவுப் பற்களாகக் கருதப்படுகின்றன.

நோயியல்
-------

கூடுதல் அல்லது "தேவைக்குமிகுந்த" பற்கள் இருப்பதும் சாத்தியமாக உள்ளது. இந்த நிகழ்வு தெற்றுப்பல் என்று அழைக்கப்படுகிறது. பெரும்பாலும் தவறான "பற்களின் மூன்றாவது தொகுப்பு" என்று இவை குறிப்பிடப்படுகிறது. இந்த பற்கள் வாயில் தோன்றலாம் அல்லது எலும்பின் தாக்கமாகவும் இருக்கலாம். தெற்றுப்பல் பெரும்பாலும் உதடு மற்றும் அண்ணப் பிளவு, *ட்ரைக்கோ-ரினோ-பாலன்ஜியல்* நோய்க்குறி, காரைக் கபாலத் திரிபு வளர்ச்சி மற்றும் கார்ட்னர் நோய்க்குறி போன்ற நோய்க்குறிகளுடன் தொடர்புடையது.

மேலும் பார்க்கவும்
------------------

* பல் வளர்ச்சி
* பல்வகை

மேற்கோள்கள்
-----------

1. ↑  "Tooth eruption: The permanent teeth". American Dental Association. July 15, 2016 அன்று மூலம் (PDF) பரணிடப்பட்டது.
2. ↑  "Permanent tooth eruption chart". American Dental Association.
3. ↑   *lllustrated Dental Embryology, Histology, and Anatomy*. Elsevier. 1827-11. .
4. ↑  "Tooth eruption: The permanent teeth" (PDF). American Dental Association. June 27, 2012 அன்று மூலம் (PDF) பரணிடப்பட்டது.

* Ash, Major M. and Stanley J. Nelson, 2003. *Wheeler’s Dental Anatomy, Physiology, and Occlusion.* 8th edition.

This article incorporates text in the public domain from the 20th edition of Gray's Anatomy (1918)

வெளி இணைப்புகள்
---------------

விக்கிமீடியா பொதுவகத்தில்,  
 ***நிரந்தர பற்கள்***   
என்பதின் ஊடகங்கள் உள்ளன.
ஏறாண் முல்லை என்னும் தொடருக்கு ஏறு(சிங்கம்) போன்ற ஆண்மகனின் இருப்புநிலை என்பது பொருள். 

புறநானூற்றுப் பாடல்களுக்குத் தரப்பட்டுள்ள துறைகளில் ஏறாண் முல்லை என்பதும் ஒன்று. இது [வாகைத்திணை]]யின் துறை. புறநானூற்றில் இத்துறைப் பாடல்கள் இரண்டு உள்ளன. 

வல்லாண் முல்லை பற்றிக் கூறும் தொல்காப்பியம்  இதனைத் தனியே குறிப்பிடவில்லை.

புறப்பொருள் வெண்பாமாலை வாகைத்திணையின் 33 துறைகளில் ஒன்றாக இதனைக் குறிப்பிடுகிறது. எதிர்ப்பார் இன்றி ஒடுங்க வைத்து ஏற்றம் பெற்ற குடியின் பெருமையைக் கூறுவது இத்துறை.

வீட்டுக்கு ஒருவராக நாட்டைக் காக்கும் போருக்குச் செல்கிறார்கள். சின்னக் குடிசையில் தூணைப் பற்றிக்கொண்டு நிற்கும் தாயிடம் அவளது மகனைக் கேட்கிறார்கள். அவள் சொல்கிறாள். "என் மகன் எங்கு இருக்கிறானோ எனக்குத் தெரியாது. எனினும் அவன் போர்களத்தில் உங்களுக்கு முன்னே நிற்பான்" என்கிறாள். 

போருக்குச் சென்றவர்களெல்லாம் காயம் பட்டுக் கிடக்கிறார்கள். வேப்பந் தழையை ஒடித்து விசிறுகிறார்கள். போர்த்திறத்தைக் காஞ்சிப் பண் கூட்டிப் பாடுகிறார்கள். ஐயவி என்னும் வெண்சிறு கடுகு எண்ணெய் தடவுகிறார்கள். ஒருவன் மட்டும் தேரில் ஏறிச் செல்கிறான். இவன் பகை வேந்தனைச் சாய்ப்பான் போல் காணப்படுகிறான்.

அடிக்குறிப்பு
-------------

1. ↑  புறம் 86, 296
2. ↑  தொல்காப்பியம் புறத்திணையியல் 17
3. ↑  
மாறு இன்றி மறம் கனலும்
ஏறாண் குடி எடுத்து உரைத்தன்று - புறப்பொருள் வெண்பாமாலை – 159
4. ↑  புறம் 86
5. ↑  புறம் 296
நகர அமைப்புக் குறித்த பக்கெசுவின் மாதிரி   பயணம் செய்வோர் வலயம்  குடியிருப்பு வலயம்  தொழிலாள வகுப்பினர் வலயம்  மாறுநிலை வலயம்  தொழிற்சாலை வலயம்  மைய வணிகப் பகுதி
**ஏர்னெஸ்ட்டு வாட்சன் பர்கெசு** (Ernest Watson Burgess ) (மே 16, 1886 – டிசெம்பர் 27, 1966) என்பவர் ஒரு நகர்ப்புறச் சமூகவியலாளர். இவர் ஒன்டாரியோவில் உள்ள டில்பரியில் பிறந்தார். ஒக்லகோமாவில் உள்ள கிங்ஃபிசர் கல்லூரியில் கல்வி பயின்ற இவர் பின்னர் சிக்காகோ பல்கலைக் கழகத்தில் சமூகவியல் பயின்றார். 1916 ஆம் ஆண்டில் சிக்காகோ பல்கலைக் கழகத்தில் ஒரு நகர்ப்புறச் சமூகவியலாளராக இணைந்து கொண்டார். இவர் அமெரிக்கச் சமூகவியலாளர் கழகத்தின் 24 ஆவது தலைவராகவும் பணியாற்றியுள்ளார்.

ஆய்வுகள்
--------

சிக்காகோ பல்கலைக் கழகத்தில் பேராசிரியராக இணைந்து ஐந்து ஆண்டுகளின் பின்னர், 1921 ஆம் ஆண்டில், ஏர்னெஸ்ட்டு புர்கெசு தனது புகழ் பெற்ற ஆக்கங்களில் ஒன்றை வெளியிட்டார். இவர் இன்னொரு சமூகவியலாளரான ராபர்ட்டு பார்க் என்பவருடன் இணைந்து "சமூகவியல் அறிவியலுக்கு ஒரு அறிமுகம்" (Introduction to the Science of Sociology) என்னும் பாட நூல் ஒன்றை எழுதினார். இது இதுவரையில் சமூகவியல் தொடர்பில் எழுதப்பட்ட நூல்களில் மிகவும் செல்வாக்குப் பெற்ற நூல்களில் ஒன்று ஆகும். அக்காலத்தில் பலர், இதனைச் "சமூகவியலுக்கான மறைநூல்" எனப் போற்றினர். இந்நூல், வாழ்வை வேறுபட்ட நோக்கில் பார்த்தவர்களுடைய கவனிப்புக்களையும், கருத்துக்களையும் முன்வைத்தது. சமூகவியலின் வரலாறு, மனித இயல்பு, பிரச்சினைகளை ஆராய்தல், சமூக ஊடாட்டம், போட்டி, முரண்பாடுகள், தன்மயமாதல் போன்ற பல்வேறு தலைப்புக்களில் விடயங்களை முன்வைத்தது. இந்நூலின் தகவல் செறிவு காரணமாக, பர்கெசு இறந்து பல பத்தாண்டுகள் கழிந்த பின்னரும் இன்றும் பயன்பட்டு வருகின்றது.

உடன் பணியாளரான ராபர்ட் ஈ. பார்க் என்பவருடன் இணைந்து பர்கெசு நிகழ்த்திய மிக முக்கியமான ஆய்வுகள் "சிக்காகோ சிந்தனைக்குழு"வின் தோற்றத்துக்கு அடிப்படையாக அமைந்தது. இந்த ஆய்வுகளின் விளைவாக உருவான "மாநகரம்" (The City) என்னும் நூலில் மாநகரத்தைப் பல ஒருமைய வளையங்களால் ஆன ஒன்றாகக் கருத்துருவப்படுத்தினர். இவர்கள் மாநகரத்தை, கூர்ப்பையும், மாற்றங்களையும் அடையும் ஒன்றாக நோக்கினர்.

பர்கெசு, குடும்பம், திருமணம் என்பவை தொடர்பான ஆய்வுகளிலும் பெருமளவு காலத்தைச் செலவிட்டுள்ளார். திருமணங்கள் வெற்றிபெறும் வீதத்தை எதிர்வு கூறுவதற்கான அறிவியல் அடிப்படையிலான அளவீடொன்றை உருவாக்குவதில் இவர் ஆர்வம் காட்டினார். 1939 ஆம் ஆண்டில் லெனார்ட்டு கொட்ரெல் என்பவருடன் இணைந்து இவர் எழுதிய "திருமணங்களின் வெற்றியை அல்லது தோல்வியை எதிர்வுகூறல்" என்னும் நூலில் திருமணங்களில் இசைவு ஏற்படுவதற்குக் கணவன் மனைவி இருவரும் தமது மனப்போக்கிலும், சமூக நடத்தைகளிலும் விட்டுக்கொடுப்புக்களைச் செய்துகொள்ள வேண்டும் என்னும் அடிப்படையில் ஒரு கோட்பாட்டை முன்வைத்தனர். இவர்கள் திருமணங்களின் வெற்றியை எதிர்வு கூறுவதற்காக அட்டவணை ஒன்றையும் உருவாக்கினர். இந்த அட்டவணை, திருமணங்களின் உறுதிநிலைக்குக் காரணமானதெனக் கருதப்படும் பல மாறிகள் சேர்க்கப்பட்டிருந்தன. எனினும், திருமணத்தின் உறுதிநிலைக்குக் காரணம் என அவர்கள் எடுத்துக்கொண்ட விடயங்களில் காதல், கவர்ச்சி போன்றவற்றைச் சேர்க்காததையிட்டு, இவர்களது இந்த முயற்சியைப் பலர் கண்டித்திருந்தனர். இந்த இரண்டு விடயங்களுமே மண வாழ்வின் முக்கியமான கூறுகள் எனப்படுபவை. பர்கசு என்றும் திருமணம் செய்ததில்லை என்பது குறிப்பிடத் தக்கது.

இவற்றையும் பார்க்கவும்
----------------------

* ஒருமைய வலய மாதிரி
**தொட்டமனே மகாதேவி ஹெக்டே**, ஒரு இந்தியாவின் கர்நாடக மாநிலத்தைச் சார்ந்த ஒரு பெண் சுதந்திரப் போராட்ட வீரராவார். 1906 ம் ஆண்டில் பிறந்த இவர், கர்நாடக முன்னாள் முதல்வரான, மறைந்த ராமகிருஷ்ண ஹெக்டேவின் உறவினர். *மகாதேவி அம்மா* என்று அழைக்கப்பட்ட இவர் சிறுவயதிலே கணவரை இழந்த கைபெண்ணாவார். உத்தர கன்னடா மாவட்டத்தில் உள்ள சித்தப்பூர் தாலுக்காவைச் சேர்ந்த தொட்டமனே கிருஷ்ணய்யா சுப்பையா ஹெக்டேவின் மகளாக பிறந்த இவரது குடும்பமே பம்பாய் கர்நாடகாவின் இந்திய சுதந்திர இயக்கத்தின் போது செய்துள்ள பல்வேறு தியாகங்களுக்காக அந்த பகுதியில் நன்றாக அறியப்பட்டதாகும். 1930 இல் சுதந்திர இயக்கத்தில் தீவிரமாக செயல்பட்ட இவர், வார்தாவில் உள்ள மகாத்மா காந்தியின் ஆசிரமத்தில் சேர்ந்து சேவை புரிந்தார். ஆச்சார்யா வினோபா பாவே மற்றும் ஜம்னாலால் பஜாஜ் ஆகியோரின் நெருங்கிய நண்பராகவும்  திகழ்ந்தார்.

*மகாதேவி அம்மா* என்று அழைக்கப்பட்ட இவர், இந்திய தேசிய காங்கிரசு இயக்கத்திலும் பின்னர் ஆச்சார்யா வினோபா பாவே நடத்திய சர்வோதயா இயக்கத்திலும் சேர்ந்ந்து சேவை புரிந்துள்ளார்.

இந்திய சுதந்திரப் போராட்டத்தின் போது மகாதேவி கிட்டத்தட்ட மூன்று முறை சிறை சென்றார். ஆச்சார்யா வினோபா பாவேயின் சர்வோதயா இயக்கத்தின் ஆறு ஆசிரமங்களில் ஒன்றான பெங்களூரில் உள்ள விஸ்வநீதம் அறக்கட்டளை மற்றும் வல்லப நிகேதன் ஆகியவற்றின் நிறுவனரான பணியாற்றியுள்ளார்.

மேற்கோள்கள்
-----------

1. ↑  bggru (2004-01-13). "Hegde, a multifaceted personality". *தி இந்து*. 2016-12-24 அன்று மூலம் பரணிடப்பட்டது. 2017-08-19 அன்று பார்க்கப்பட்டது.
2. ↑  "8th year Punyaradhana of Mahadevi Tai | Ramakrishna Hegde Rashtriya Chintana Vedike". *ramakrishnahegdevedike.org*. 28 January 2016 அன்று மூலம் பரணிடப்பட்டது. 2017-08-19 அன்று பார்க்கப்பட்டது.

வெளி இணைப்புகள்
---------------

* www.gandhibhavanbangalore.blogspot.com
* www.vallabhniketan.blogspot.com
* www.letsdosomethinking.blogspot.com
[*தொடர்பிழந்த இணைப்பு*][ *<span title="Dead link tagged December 2016">நிரந்தர இறந்த இணைப்பு</span>* ]
**அம்ஜத் உல்லா கான்**(Amjed Ullah Khan) (பிறப்பு: செப்டம்பர் 23, 1972) முன்னாள் கூட்டுரிமைக்குழு உறுப்பினர், 35 அசாம்புரா பிரிவு (ஜிஹெச்எம்சி) மற்றும் இந்திய மாநிலமான தெலுங்கானாவில் ஹைதராபாத்தில் உள்ள மஜ்லிஸ் பச்சாவ் தெஹ்ரீக்கின் (எம்பிடி) இளைஞர் தலைவர் ஆவார். அவர் தனது கருத்துக்கள் மற்றும் பார்வையினடிப்படையில் சர்ச்சைக்குரியவராக அறியப்படுகிறார். அனைத்திந்திய மஜ்லிசே-இ-இத்திகாதுல் முசுலிமீன் (AIMIM) அமைப்பின் முக்கிய எதிர்ப்பாளராக உள்ளார்.

அம்ஜெத் உல்லா கான் 5 முறை சட்டமன்ற உறுப்பினராக இருந்த அமானுல்லா கானின் மகன் ஆவார். டி.ஆர்.ஆர் கல்லூரியில் ஒரு முஸ்லிம் சிறுமியை கடத்தி கற்பழிப்பு வழக்கில் தலையிட்டபோது அவர் புகழ் பெற்றார். சத்ய பிரகாஷ் சிங் ஒரு சிறுமியைக் கடத்தி 17 மாதங்கள் சிறை வைத்திருந்தார், அந்த நேரத்தில் அச்சிறுமியை அவர் பலமுறை பாலியல் பலாத்காரம் செய்தார். பாதிக்கப்பட்டவரின் பெற்றோர் குற்றத்தைப் புகாரளித்தபோது, சிங்கின் சகோதரர் ஒரு முக்கிய வழக்கறிஞர் என்பதால் உள்ளூர் போலீசார் எந்த நடவடிக்கையும் எடுக்கவில்லை. அம்ஜத் உல்லா கான் காவல்துறை மற்றும் சிங்குக்கு எதிராக ஒரு கிளர்ச்சி இயக்கத்தை வழிநடத்தினார், மேலும், ஆயிரக்கணக்கான இளைஞர்களுடன் சேர்ந்து காவல்துறையினருக்கு கடும் அழுத்தம் கொடுத்தார். 

மஜ்லிஸ் பச்சாவ் தெஹ்ரீக் அரசியல் நடவடிக்கைகளுக்குப் பின்னால் உள்ள ஒரே ஆளுமை அஜ்மத் உல்லா கான் ஆவார்.

குறிப்புகள்
-----------

1. ↑  "Muslim Mirror". 18 November 2015 அன்று மூலம் பரணிடப்பட்டது. 27 October 2015 அன்று பார்க்கப்பட்டது.
2. ↑  "MBT Represents Student Rape Case to APSHRC". *The Siasat Daily*. 17 September 2013.

வெளி இணைப்புகள்
---------------

* "MBT offers fig leaf to Owaisi brothers of MIM". *twocircles.net*. 27 October 2015 அன்று பார்க்கப்பட்டது.
* "MBT leader Amjed Ullah Khan urges KCR not to give permission for Shobha Yatra on the occasion of Ram Navami 2015". *HyderabadWala*. 18 November 2015 அன்று மூலம் பரணிடப்பட்டது. 27 October 2015 அன்று பார்க்கப்பட்டது.
**அமோரி லோவின்ஸ்** (Amory Bloch Lovins, பிறப்பு: நவம்பர் 13, 1947) அமெரிக்காவைச் சார்ந்த இயற்பியலாளர் ஆவார். இவர் அமெரிக்காவின் வாசிங்டன் நகரில் பிறந்தவர் ஆவார். இவர் சுற்றுச்சூழல் அறிஞர், எழுத்தாளர், *ராக்கி மவுண்டன் இன்ஸ்ட்டிட்டியூட்*(Rocky Mountain Institute) தலைவர் மற்றும் தலைமை விஞ்ஞானியாகவும் அறியப்படுகிறார். இவர் 40 வருடங்களாக *சக்தி கொள்கை*(energy policy) வகுப்பாளராக ஆய்வுகள் செய்து வருகிறார். உலகின் செல்வாக்கான மனிதர்களுள் இவரும் ஒருவர் என டைம் பத்திரிகை இவரது பெயரை 2009 ஆம் ஆண்டு குறிப்பிட்டிருந்தது. இவர் பல்வேறு *கெளரவ முனைவர்* (honorary doctorates) பட்டங்களையும், விருதுகளையும் பெற்றுள்ளார். 19 புத்தகங்களை வெளியிட்டுள்ளார். 8 நாடுகளுக்கு 'சக்தி கொள்கை*(energy policy) தொடர்பான ஆலோசனைகளையும் வழங்கியுள்ளார்.*

வெளி இணைப்புகள்
---------------

* அமோரி லோவின்ஸ் பரணிடப்பட்டது 2008-11-17 at the வந்தவழி இயந்திரம்

மேற்கோள்கள்
-----------

1. ↑  Right Livelihood Award. Amory and Hunter Lovins (USA) (1983)
2. ↑  அமோரி லோவின்ஸ் Energy Strategy: The Road Not Taken? *Foreign Affairs*, October 1976.
**அம்பகை கான்** என்பவர் கமக் மங்கோலியக் கூட்டமைப்பின் கானாக கி.பி. 1149-1156 காலகட்டத்தில் இருந்தவர் ஆவார். இவர் கயிடுவின் கொள்ளுப்பேரன், ஹோடுலா கானின் உறவினர் ஆவார். இவரது ஆட்சியின்போது மங்கோலியர்கள் பலமிக்கவர்களாக இருந்தனர். இவர் ஒரு திருமணத்தை நிச்சயிக்க தாதர்களிடம் சென்றபோது அவர்கள் தலைவர் தெமுசின் உகே இவரை சிறைபிடித்தார். இது சீன சுரசன்களின் (ஒரு துங்குசிக் இனம்) (சின் வம்சத்தவர்) உத்தரவின்பேரில் மங்கோலியர்களின் பலத்தைக் குறைப்பதற்காக நடந்தது. அவர்கள் இவரது கை கால்களில் ஆணி அடித்துக் கொன்றனர். தாதர்களின் தலைவர் தெமுசின் உகே செங்கிஸ் கானின் தந்தை எசுகெயால் கி.பி. 1162ல் அம்பகை கானை ஏமாற்றியதற்காகக் கொல்லப்பட்டார். மேலும் எசுகெய் தன் மகனுக்கு தெமுசின் என்று பெயரிட்டார். 

கி.பி. 1211ல் செங்கிஸ் கான் சின் வம்சத்தின் வீழ்ச்சிக்குக் காரணமான மங்கோலியர்-சின் போரைத் தொடங்கினார். இப்போர் அம்பகையின் கடத்தல் மற்றும் இறப்பிற்குப் பழிவாங்குவதற்காக ஆரம்பிக்கப்பட்டது. கி.பி. 1234ல் சின் வம்சம் வீழ்ந்தது.

அம்பகை எசுகெய் மற்றும் செங்கிஸ் கானின் உறவினர் ஆவார்.

உசாத்துணை
---------


|  |
| --- |
| அம்பகை **தாய்சியுடு குடும்பம்** |
| அரச பட்டங்கள் |
| முன்னர்**காபூல் கான்** | **கமக் மங்கோலின் கான்**1148/1150–1156 | பின்னர்**ஹோடுலா** |
**காக்கியமொன் யானைகள்** என்பது, பிரித்தானிய அருங்காட்சியகத்தில் உள்ள 17ம் நூற்றாண்டைச் சேர்ந்த இரண்டு சப்பானிய களிமண்ணால் செய்த யானை உருவங்களைக் குறிக்கும். இவ்விணை யானைகள், சப்பானில் முதன்முதலாக எனாமலிட்ட வெண்களிப் பாண்டங்களை உருவாக்கிய காக்கியமொன் மட்பாண்டத் தொழிலகம் ஒன்றினால் செய்யப்பட்டது. இது தொடக்ககால ஒல்லாந்தக் கிழக்கிந்தியக் கம்பனியால் ஏற்றுமதி செய்யப்பட்டது. 1660க்கும் 1690க்கும் இடையில் செய்யப்பட்டதாக நம்பப்படும் இவ்வுருவங்கள் "காக்கியமொன்" எனப்படும் கலைப்பாணியைச் சேர்ந்தவை. இவை, ஆசிய யானைகள் சப்பானில் காணப்படாதிருந்த ஒருகாலத்தில், சப்பானியத் தீவான கியுசுவில் சாகா பகுதியில் உள்ள அரித்தா என்னும் இடத்துக்கு அண்மையில் செய்யப்பட்டது.

இவ்வுருவங்கள் ஆசிய யானைகளை அடிப்படையாகக் கொண்டிருந்தாலும், சில வேறுபாடுகளும் காணப்படுகின்றன. டியூரரின் காண்டாமிருகத்தைப் போல் கிடைக்கக்கூடிய ஓரளவு தகவல்களை அடிப்படையாகக்கொண்டு செய்யப்பட்ட கலைப்பொருட்கள் ஆகும். இதை உருவாக்கிய கலைஞன் யானையை எப்போதும் பார்த்திருக்கவில்லை. ஆனால், புத்தமத மூலங்களில் கிடைத்த வரைபடங்களைப் பயன்படுத்தி உருவாக்கியிருக்கக்கூடும். இவை அக்காலத்தில் சப்பானில் புதிய தொழில்நுட்பமாக இருந்த எனாமலிட்ட போசலினினால் செய்யப்பட்டவை. ஒவ்வொரு யானையும் 35.5 சமீ உயரமும், 44 சமீ நீளமும், 14.4 சமீ அகலமும் கொண்டது.

மேற்கோள்கள்
-----------

1. ↑  Japan: Its History, Arts and Literature. Volume 8 பரணிடப்பட்டது 2011-07-24 at the வந்தவழி இயந்திரம், Frank Brinkley, p.112, accessed September 2010
2. ↑  Kakiemon elephants பரணிடப்பட்டது 2010-06-05 at the வந்தவழி இயந்திரம், British Museum, accessed 6 September 2010

இவற்றையும் பார்க்கவும்
----------------------

* 100 பொருட்களில் உலக வரலாறு
**தொட்டா ஆலத மரா**  என்னும் **பெரிய ஆலமரம்**, 400 ஆண்டுகள் பழமையான ஆலமரமாகும். இது கருநாடகத்தின் பெங்களூருவில் உள்ள கேட்டோஹள்ளி என்ற கிராமத்தில் உள்ளது. இந்த ஒற்றை மரம் சுமார் 3 ஏக்கர் (12,000 சதுர மீட்டர்) பரப்பளவில் அமைந்துள்ளது.

இம்மரத்தினுடைய முக்கியத்தண்டானது 2000-களில், ஏதோ ஒரு இயற்கை நோயினால் பாதிக்கப்பட்டு அழிந்துவிட்டது, தற்போது இதனுடைய கிளைகளைக்கொண்டு வாழ்ந்து வருகிறது.

சுற்றுலா
--------

இப்பெரிய ஆலமரமானது பெங்களூரில் இருந்து 28 கிமீ தொலைவில் பெங்களூரு-மைசூரு நெடுஞ்சாலையில் அமைந்துள்ளது.மெஜஸ்டிக்கிலிருந்து, கெங்கேரி வரையிலும் பேருந்து வாயிலாக சென்றால், கெங்கேரியில் இருந்து தொட்ட ஆலட மராவிற்குப் பேருந்து 
வசதிகள் உள்ளன. கே. ஆர். மார்க்கெட்டிலிருந்து நேரடிப்பேருந்து வசதியும் உள்ளது.

பெரிய ஆலமரம்

படக்காட்சியகம்
--------------

* ஆலமரத்தினடியில் விளையாடும் குரங்குகள்ஆலமரத்தினடியில் விளையாடும் குரங்குகள்
* ஆலமரத்தின் அருகாண்மையிலுள்ள குரங்குஆலமரத்தின் அருகாண்மையிலுள்ள குரங்கு
* ஆலமரக்கிளையின் மீதுள்ள குரங்குஆலமரக்கிளையின் மீதுள்ள குரங்கு

இவற்றையும் பார்க்க
------------------

* சவந்துர்கா
* கனவா நீர்த்தேக்கம்
* இந்தியாவிலுள்ள ஆலமரங்கள்
* திப்பக்கொண்டஹள்ளி நீர்த்தேக்கம்

குறிப்புகள்
-----------

1. 1 2  "10 trees may get heritage status in Karnataka". Business Line. 2010-08-05. 2013-08-22 அன்று பார்க்கப்பட்டது. Italic or bold markup not allowed in: `|publisher=` (உதவி)
**ககன்தீப் காங்கு FNA, FASc, FRS** (பி. நவம்பர் 3, 1962 ), குழந்தைகளில் வைரசு தொற்றுகள் மற்றும் ரோட்டா வைரஸ் தடுப்பூசிகளின் சோதனை ஆகிய புலங்களில் ஒரு முன்னணி ஆராய்ச்சியாளர் ஆவார். 2019 ஆம் ஆண்டில், அரசக் குமுகத்தின் உறுப்பினராகத் (ராயல் சொசைட்டி ஃபெலோ) தேர்ந்தெடுக்கப்பட்ட முதல் இந்திய பெண்மணி என்ற பெருமையை பெற்றார்.

தொழிலும் ஆராய்ச்சியும்
----------------------

1990களின் முற்பகுதியில் இருந்து இந்தியாவில் வயிற்றுப்போக்கு நோய்கள் மற்றும் பொது சுகாதாரம் குறித்து பணியாற்றிய வரும் மருத்துவ விஞ்ஞானி ஆவார் காங்கு. இந்தியாவில் ரோட்டா வைரசு தொற்றுநோய் மற்றும் தடுப்பூசி துறையில் முக்கிய பங்களிப்பாளராக உள்ளார். பின்தங்கிய சமூகங்களில் உள்ள சிறு குழந்தைகளுக்கு தடுப்பூசிகள், நுரையீரல் நோய்த்தொற்றுகள் மற்றும் ஊட்டச்சத்து ஆகியவற்றில் கவனம் செலுத்திய அவர், தீவிர ஆய்வக ஆராய்ச்சியுடன் கூடிய கள நோய்ப்பரவு இயலை இணைத்து இந்தியாவில் தொற்று நோய்களின் அறிவியல் மற்றும் கொள்கை ஆகியவற்றை உருவாக்க விழைகிறார். இந்தியா முழுவதும் ரோட்டா வைரசு நோயினால் ஏற்படும் அதிக பாதிப்பு, வைரசுகளின் மரபணுப் பன்மயம் மற்றும் வாய்வழி தடுப்பூசிகளின் செயல்திறனை மேம்படுத்த பல அணுகுமுறைகளை ஆராய்வது ஆகிய பலவற்றை ரோட்டா வைரசு குறித்த அவரது விரிவான ஆராய்ச்சி அளித்துள்ளது. இத்தகைய செயல்பாடுகள் இந்தியாவின் "தடுப்பூசி அறிவுத்தாய்" என்ற பெயரை அவருக்குப் பெற்றுத்தந்தன. 

1. ↑  "Gagandeep Kang - Royal Society". *Royalsociety.org*. 23 April 2019 அன்று பார்க்கப்பட்டது.
2. ↑  "Gagandeep Kang becomes first Indian woman to be elected Royal Society Fellow".. பார்த்த நாள்: 2019-10-02.
3. ↑  Mohan, Shriya. "'Stick it out and make good friends'". *@businessline* (ஆங்கிலம்). 2019-10-02 அன்று பார்க்கப்பட்டது.
**உடப்பு காளியம்மன் கோயில்** இலங்கையின் வடமேல் மாகாணத்தின் புத்தளம் மாவட்டத்தில் உடப்பு என்னும் ஊரில் அமைந்துள்ளது. வரலாற்று பின்புலத்தைச் கொண்ட இவ்வாலயம் பல அற்புதங்களையும் பல அதியங்களையும் கொண்டதாகும்.

வரலாறு
------

இவ்வாலயம் கிபி 1878 ஆம் ஆண்டு செங்கற்களால் கட்டப்பட்டு குடமுழக்குச் செய்யப்பட்டது. அதன் பின்னர் 1898 ஆம் ஆண்டில் இருபது ஆண்டுகளின் பின் பழைய விக்கிரகத்துக்குப் பதிலாக தற்போது இருக்கும் மூல விக்கிரகம் இந்தியாவிலிருந்து வரவழைக்கப்பட்டு பாலஸ்தானம் செய்யப்பட்டு முன்னேஸ்வரம் ஆலய குருக்களாக குமாரசாமி குருக்களால் மகா கும்பாபிஷேகம் செய்யப்பட்டது.

அக்காலத்தில் இவ்வூர் மக்கள் கடற்றொழிலை தமது ஜீவனோபாயத் தொழிலாக மேற்கொண்டனர். வெள்ளிக்கிழமையிலும் தொழில் செய்து வந்தனர். 

1900ஆம் ஆண்டு காசியில் இருந்து வந்த கங்காதர சுவாமி வெள்ளிக்கிழமையிலும் இவ்வூர் மக்கள் தொழில் செய்வதை கண்டு மனம் நொந்தார். பின் மக்களெல்லாம் ஒன்றிணைந்து வெள்ளிக்கிழமையில் தொழில் புரிவதில்லை என சக்திய வாசகம் செய்தார்கள்.

அற்புதங்கள்
-----------

1850 ஆம் ஆண்டு கொடிய பேதிநோய் இங்கு பரவியது. மக்கள் ஊரை விட்டே ஓட முயற்சித்தார்கள். அவ்வமயம் இவ்வூரிலிருந்த காளி பக்தனான கொத்தக் கிழவன் என்பவருக்கு காளி உருவாகவே, மக்களை ஊரைவிட்டு நகர வேண்டாமென்றும், காளியின் கருணையினால் மக்கள் காப்பாற்றப்படுவார்கள் என்றும், காளிதேவிக்கு பச்சை ஓலையினால் குடில் கட்டி வேப்பிலை கும்பம் வைத்து கடல் நீரை எண்ணெயாக வார்த்து விளக்கெரிக்கும் படியும் கூறினாள். அவர்களும் அவ்விதமே செய்து தேவியை வழிபட்டனர். தேவிக்குப் பிரதிட்டை செய்து வேப்பிலை கும்பத்திலே பூத்துக்காய்த்ததாகவும், கடல் நீரில் விளக்கெரிந்ததாகவும் வழிவழியாக மக்கள் கூறுகின்றார்கள்.

சிறப்புகள்
----------

இவ்வாலய விழாவில் கரகம் பாலித்தல் முக்கிய நிகழ்வாக இடம்பெறும். இவ்வுற்சவத்தில் ஏழாம் நாள் இரவு ‘அர்த்த இராத்திரிக்கரகம்’ என்றும் அழைப்பார்கள். ஒன்பதாம் நாள் உற்சவத்தில் காலையில் ஆலய பூசகர் தேவ உரு ஏறி அக்கினிக்குண்டலமேந்தி ஊர்வலம் நடைபெறும். இதை ‘பிச்சைக்கரகம்’ என்பார்கள்.

பத்தாம் நாள் வேள்வி விழா கொண்டாடப்படும். பொங்கல் வைத்து தத்தம் நேர்த்திக் கடன்களை செலுத்துவார்கள்.

மேற்கோள்கள்
-----------

1. ↑  உடப்பு ஸ்ரீ காளியம்மன் ஆலயம் பரணிடப்பட்டது 2012-04-08 at the வந்தவழி இயந்திரம், உடப்பூர் வீரசொக்கன் எழுதியது, தினகரன், செப்டம்பர் 14,, 2009
|  |
| --- |
| ***க கான்*** |
| பழைய துருக்கியம் |
| இலத்தீன் எழுத்துக்கள்: | kaɣan |
| துருக்கியம் |
| இலத்தீன் எழுத்துக்கள்: | kağan |
| இலத்தீன் எழுத்துக்கள்: | hakan |
| காசாக்கு |
|  சிரில்லிக் எழுத்துமுறை: | қаған |
| இலத்தீன் எழுத்துக்கள்: | qağan |
| உருசியம் |
|  சிரில்லிக் எழுத்துமுறை: | каган |
| இலத்தீன் எழுத்துக்கள்: | kagan |
| மொங்கோலியம் |
|  சிரில்லிக் எழுத்துமுறை: | хаан |
| ஒலிபெயர்ப்பு: | khaan |
| மொங்கோலியம்: | ᠬᠠᠭᠠᠨ |
| ஒலிபெயர்ப்பு: | qagan, khagan |
| அங்கேரியம் |
| இலத்தீன் எழுத்துக்கள்: | kagán |
| சீனம் |
| எளிய சீனம்: | 可汗 |
| ஹன்யு பின்யின் : | kèhán |
|  பாரசீகம் |
| பாரசீக எழுத்துக்கள்: | خاقان |
| கொரியம் |
| ஹங்குல்/ஹன்ஜா: | 가한/可汗 |
| கொரியத்தின் திருத்தப்பட்ட ரோமானியப்பதம்: | gahan |
| மெக்கேன் ரீசுவேர்: | kahan |

**க கான்** அல்லது **ககான்** (மொங்கோலியம்: хаан; மங்கோலிய எழுத்துமுறை: ᠬᠠᠭᠠᠨ, *கயன்*; ) என்பதற்கு மங்கோலிய மொழியில் பேரரசர் என்று பொருளாகும். சமமான பெண்பால் பட்டம் கதுன் ஆகும். 
**கான்களின் கான்** எனவும் இதனை மொழிபெயர்க்கலாம். இதற்கு மன்னாதி மன்னன் என்று பொருளாகும். மங்கோலியப் பேரரசின் பிரிவு காரணமாக, யுவான் வம்சத்தின் பேரரசர்கள் ககான் பட்டத்தைப் பயன்படுத்தினர். *ககான்* மற்றும் *கான்* துருக்கியில் பயன்படுத்தப்படும் பொதுவான துருக்கிய பெயர்கள் ஆகும். 

**கிரேட் கான்** (அல்லது கிரான்ட் கான்) என்பது மங்கோலிய மொழியின் *எக்கே ககான்* (பெரிய பேரரசர் அல்லது Их Хаан) என்பதன் மொழிபெயர்ப்பாகும்.

தோற்றம்
-------

இப்பட்டமானது 283 மற்றும் 289க்கு இடைப்பட்ட ஒரு உரையில் முதன்முதலில் காணப்படுகிறது. சியான்பே தலைவன் டுயுஹுன் தனது இளைய தத்துச் சகோதரன் முரோங் ஹுயியிடம் இருந்து தப்ப முயற்சிக்கிறான். அவன் தனது பாதையை லியாவோடோங் தீபகற்பத்திலிருந்து ஓர்டோஸ் பாலைவனத்தின் பகுதிகளில் முடிக்கிறான். அப்போது பேசும்போது யினலோவ் என்கிற முரோங்கின் தளபதி ஒருவன் முரோங்கை *கெஹான்* (சீனம்: 可寒, பிறகு சீனம்: 可汗) என்கிறான். சில ஆதாரங்கள் 3ம் நூற்றாண்டில் சிங்கை ஏரியின் அருகில் வசித்த டுயுஹுனும் இப்பட்டத்தைப் பயன்படுத்தி இருக்கலாம் என்கின்றன.

ரோவுரன் ககானேடு (330–555) மக்களே தங்களது பேரரசர்களுக்கு ககான் மற்றும் கான் ஆகிய பட்டங்களைப் பயன்படுத்திய முதல் மக்களாவர். அதற்கு முன்னர் சியோங்னுவின் சன்யு பட்டத்தை அவர்கள் பயன்படுத்தி வந்தனர். கிரவுசட் போன்ற வரலாற்று ஆசிரியர்கள் அது துருக்கிய மக்கள் என்று கருதுகின்றனர். ரோவுரன்கள் மங்கோலியர்களுக்கு மூதாதையர்களாகக் கருதப்படுகின்றனர்.

மேலும் காண்க
------------

* கான் (பட்டம்)

மேற்கோள்கள்
-----------

1. ↑  alternatively spelled **Kağan**, **Kagan**, **Khaghan**, **Kha-khan**, **Xagahn**, **Qaghan**, **Chagan**, **Қан**, or **Kha'an**
2. ↑  Zhou 1985, p. 3-6
3. ↑  Grousset (1970), pp. 61, 585, n. 92.
4. ↑  Art, Iranian-Bulletin of the Asia Institute, volume 17, p. 122
5. ↑  Nihon Gakushiin-Proceedings of the Japan Academy, volume 2, p. 241
6. ↑  Teikoku Gakushiin (Japan)-Proceedings of the Imperial Academy, volume 2, p. 241
**தவாங் மடாலயம் (Tawang Monastery)** என்பது இந்திய ஒன்றியத்தின், அருணாச்சலப் பிரதேசத்தின், தவாங் மாவட்டத்தின், தவாங் நகரில் உள்ள ஒரு பௌத்த மடாலயமாகும். இந்த பௌத்தமடாலயமானது இந்தியாவிலேயே மிகப் பெரியது. உலகின் மிகப்பெரிய பௌத்தமடாலயமான திபெத்தின் லாசாவில் பொட்டலா அரண்மனை மடாலயத்துக்கு அடுத்து இரண்டாவது பெரிய மடாலயம் ஆகும். இது தவாங் ஆற்றின் பள்ளத்தாக்கில், இதே பெயரிலான சிறிய நகருக்கு அருகில், அருணாச்சலப் பிரதேசத்தின் வடமேற்குப் பகுதியில்,  திபெத்திய மற்றும் பூட்டான் எல்லைகளுக்கு அருகாமையில் உள்ளது.

தவாங் மடாலயமானது திபெத்தியில் **கோல்டன் நாம்கே லாட்ஸே** என அழைக்கப்படுகிறது.[], இது "விண்ணுலகின் சொர்க்கம்" என மொழிபெயர்க்கப்படுகிறது. இதை 5வது தலாய் லாமாவின் விருப்பத்திற்கு இணங்க. மெரிக் லாமா 1680-1681இல்[] நிறுவினார்.   இது மகாயான பௌத்த மதத்தின் கெலுக் பாடசாலைக்கு சொந்தமானது, மேலும் பிரித்தானிய ஆட்சிக் காலத்திலும் லாசாவின் டிரெபங் மடாலயத்தில் சமய உறவு தொடர்ந்து இருந்துவந்தது.

மடாலயம் மூன்றடு உயரப் பிரிவுகளாக உள்ளது.  இது 925 அடி (282 மீ) நீள மதிற்சுவரால் சூழப்பட்டுள்ளது. இந்த வளாகத்தில் 65 குடியிருப்பு கட்டிடங்கள் உள்ளன. மடாலய நூலகத்தில் பழங்காலத்திய மதிப்புமிக்க சமய நூல்கள் உள்ளன.

அமைவிடம்
--------

தொலைவில் இருந்து தோற்றம்
இந்த மடாலயமானது மலை உச்சிக்கு அருகில் சுமார் 10,000 அடி உயரத்தில்,   பனி-மூடிய மலைகள் மற்றும் ஊசியிலையுள்ள காடுகளோடு தவாங் ஆற்றுப் பள்ளத்தாக்கிலிருந்து காட்சியளிக்கிறது. அதன் தெற்கு மற்றும் மேற்குப் பகுதிகளின் ஓரத்தில், நீரோடைகளால் உருவான செங்குத்தான பள்ளத்தாக்குகளோடு, வடக்கில் ஒரு கிளைக் குன்றும்,  கிழக்கில் ஒரு  சரிவான தரைப் பாதையையும் கொண்டுள்ளது.  மடாலயத்தின் பெயரைக் கொண்ட அருகில் உள்ள தவாங் நகரானது, சாலை, தொடர்வண்டி, வானூர்தி சேவைகள் மூலமாக நன்கு இணைக்கப்பட்டுள்ளது. அருகிலுள்ள தொடருந்து நிலையம்   280 கி.மீ (170 மைல்) தொலைவில் உள்ள பாலுக் பாங் தொடருந்து நிலையம் ஆகும். 350 கிலோமீட்டர் தொலைவில் உள்ள தேஜ்பூர் விமான நிலையம் அருகில் உள்ள விமான நிலையம் ஆகும்.

மேற்கோள்கள்
-----------

1. ↑  Dalal 2010, ப. 363.
2. ↑  Mibang & Chaudhuri 2004, ப. 211.
3. ↑  "Landslides hit Tawang monastery". *The Times of India*. 28 November 2010. .
4. ↑  Das 2009, ப. 178.
5. ↑  Bareh 2001, ப. 325.
**சிந்துபுரம்** என்பது இலங்கையின் வட மாகாணத்தில் யாழ்ப்பாண மாவட்டத்தில் வட்டுக்கோட்டையில் இருக்கும் ஒரு பழமையும் கலையும் கோவில்களும் நிறைந்த ஒரு கிராமமாகும். கிபி 1638 இற்குப் பின் போர்த்துக்கேயர் காலத்தில் இங்கு குடியிருப்புக்கள் ஏற்பட்டது.

சிந்து வெளி நாகரீகத்தை பூர்விகமாகக்கொண்ட மக்களால் ஏற்படுத்தப்பட்ட குடியிருப்பு என்றபடியால் சிந்துபுரம் என்று இக்கிராமத்திற்கு பெயர் வந்தது என்று சொல்லப்படுகிறது. நாட்டுக்கூத்தும் நாட்டு மருத்துவமும் இந்தக் கிராமத்தின் சிறப்புகள் ஆகும். பல கல்விமான்களும் மருத்துவர்களும் கவிஞர்களும் கலைஞர்களும் இங்கு பிறந்துள்ளனர். இலங்கையின் நாட்டுப்பண்ணை இயற்றிய முதுதமிழ்ப் புலவர் மு. நல்லதம்பி இந்தக் கிராமத்தில் பிறந்தவர். போத்துக்கேயர், ஒல்லாந்தர் காலத்தில் இங்கு சைவக்கோவில்கள் பெரிதும் அச்சுறுத்தலுக்கு உள்ளாகியது. எனினும் இவ்வூர்மக்களின் போராட்டங்களினாலும், தியாகங்களினாலும் கோவில்கள் தப்பியது. இந்தக்கிராமத்தின் தனித்துவமான நாட்டுக்கூத்து பல தலைமுறைகளாக ஆடப்பட்டு வருகின்றது சிறப்பாகும். புராண, இதிகாச நாட்டுக்கூத்துக்கள் இன்றும் ஆடப்பட்டு வருவது தமிழ் கூறும் நல்லுழகில் இங்கு மட்டுமே. 1907 ஆண்டிற்கு முன்பிருந்தே இக்கிராமம் சிந்துபுரம் என்று அழைக்கப்பட்டு வருகிறது என்பதற்கு ஆதாரங்கள் இருக்கிறது. எனினும் இடைபட்ட காலங்களில் வேறு சில பெயர்கள் கொண்டும் இக்கிராமம் அழைக்கப்பட்டது. எனினும் சிந்துபுரம் எனும் இதன் பழமை வாய்ந்த பெயர் மீண்டும் இவ்வூர் மக்களின் பெருமுயற்சியால் நிலைநாட்டப்பட்டு விட்டது.

அமைவிடம்
--------

யாழ்நகரில் இருந்து 7கி.மீ தூரம் வட மேற்கில்.9°443"42'அகலாங்கிலும் 79°57"7"நெட்டாங்கிலுமாக சிந்துபுரத்தின் மையம் அமைந்துள்ளது. வடக்கே சித்தங்கேணியும் கிழக்கே தாவடியும் மேற்கே சுழிபுரமும், தெற்கே மூளாய்ப்பகுதியும் இதன் எல்லைகளாகும்.
சிந்துபுரம் கிராம இணையத்தளம் பரணிடப்பட்டது 2020-10-13 at the வந்தவழி இயந்திரம்
**காக்கை பாடினியம்** செய்யுள் இலக்கணம் கூறும் ஓர் தமிழ் இலக்கண நூல். இந்த நூல் முழுமையான அளவில் தற்காலத்தில் கிடைக்கவில்லை. இலக்கண நூல்களுக்கு உரை எழுதிய ஆசிரியர்கள் இந்த நூலின் நூற்பாக்களை தம் கருத்துக்கு வலிமை சேர்க்கும் வகையில் மேற்கோள்களாகக் காட்டியுள்ளனர். இந்த நூற்பாக்களையெல்லாம் தொகுத்து இதனை ஒரு தனி நூலாக அண்மையில் உருவாக்கியுள்ளனர். 89 நூற்பாக்கள் இதில் உள்ளன.

காக்கைபாடினியார் இயற்றிய நூல் காக்கைபாடினியம் எனப்பட்டது.

இந்த நூல் தோன்றிய காலம் கி.பி. ஆறாம் நூற்றாண்டு என அறிஞர்கள் கருதுகின்றனர்.[*மேற்கோள் தேவை*]

அறிஞர் மயிலை சீனி வேங்கடசாமி இந்த நூற்பாக்களைத் தொகுத்த முதல் நூலாசிரியர். இந்த நூலிலுள்ள நூற்பாக்களைத் தம் இலக்கண அறிவைக்கொண்டு வகைப்படுத்தி, நிரலாக்கி அறிஞர் இரா. இளங்குமரன் தற்போதுள்ள இதன் பதிப்பை வழங்கியுள்ளார்.

இந்த நூலைத் திரட்டுவதற்கு உதவிய மூலநூல்கள்:

1. தொல்காப்பிய உரைநூல்கள்
2. நன்னூல் மயிலைநாதர் உரை
3. இறையனார் களவியல் உரை
4. வீரசோழிய உரை
5. யாப்பருங்கலக் காரிகை உரை
6. யாப்பருங்கல விருத்தியுரை

காக்கை பாடினியார் நச்செள்ளையார் என்பவர் சங்ககாலப் புலவர். காக்கை பாடினியம் பாடிய காக்கை பாடினியார் இந்த நச்செள்ளையார் அல்லர். காலத்தால் பிற்பட்டவர்.

காக்கை பாடினியார் செய்துள்ள புதுமை
----------------------------------

தொல்காப்பியர் செய்யுளில் வரும் அசைக்கூறுகளை நேர், நிரை, நேர்பு, நிரைபு என நான்காகப் பகுத்துக் காட்டினார். தொல்காப்பிய வழிவந்த இந்த நூல் நேர்பு, நிரைபு அசைகளை விலக்கிவிடுகிறது. இதன் வழிவந்த யாப்பருங்கலம், யாப்பருங்கலக் காரிகை ஆகிய நூல்கள் நேர், நிரை என்னும் இரண்டு அசைகளையே குறிப்பிடுகின்றன. 

மேலும் நாலசைச்சீர் பற்றிய குறிப்பும் காக்கைபாடினியத்தில் வருகிறது.

நூலின் பெருமையை விளக்கும் பாடல்
-------------------------------

தொல்காப்பியப் புலவர் தோன்ற விரித்து உரைத்தார்  

பல்காப்பியனார் பகுத்துப் பண்ணினார் - நல் யாப்புக்  

கற்றார் மதிக்கும் கலைக் காக்கைபாடினியார்  

சொற்றார் தம் நூலுள் தொகுத்து. (யாப்பருங்கலம் விருத்தியுரையில் உள்ள பாடல்)

(இந்த வெண்பாப் பாடல் பொருள் புரியும் வகையில் பிரித்து எழுதப்படுகிறது)

மேற்கோள்கள்
-----------

1. ↑  காக்கைபாடினியம் - மூலம் - விளக்கச் சிற்றுரை, சைவ சித்தாந்த நூற்பதிப்புக் கழக வெளியீடு 1974

கருவிநூல்
---------

* தமிழ் இலக்கண நூல்கள் - பதிப்பாசிரியர் முனைவர் ச.வே.சுப்பிரமணியன் - பதிப்பு 2007
* யாப்பருங்கலம் Madas Government Oriental Manuscripts Series No. 66 - 1960
**தவசுமுத்து நாடார் மேல்நிலைப் பள்ளி** என்பது தமிழ்நாட்டின், மயிலாடுதுறை மாவட்டத்தில் பொறையார் கிராமத்தில் அமைந்துள்ள ஒரு மேல்நிலைப் பள்ளியாகும். 1882 ஆம் ஆண்டு நிறுவப்பட்ட தவசுமுத்து நாடார் மேல்நிலைப் பள்ளி, தமிழ்நாட்டின் பழமையான பள்ளிகளில் ஒன்றாகும். 

1862 ஆம் ஆண்டில், எஸ்.பி.ஜி. மிஷன் என்ற கிறிஸ்தவ தொண்டு நிறுவனம், பொறையாரில் ஒரு பள்ளியைத் திறந்தது. ஆனால் அவர்களால் பள்ளியை சரியாக நிர்வகிக்க முடியவில்லையாதலால் 1882ஆம் ஆண்டில், அப்பள்ளியை மூட முடிவுசெய்தது. பொறையர் நாடார் எஸ்டேட் தவசுமுத்து நாடார் அவர்கள் தனது மாவட்டத்தில் உள்ள மக்களின் கல்வித் தேவைகளைப் பூர்த்தி செய்வதற்காக ஒரு பள்ளி அவசியம் என அறிந்து இருந்தார். எனவே எஸ்.பி.ஜி. மிஷனுடமிருந்து பள்ளியை வாங்கினார்.

1882 ஏப்ரல் 1 ஆம் தேதி அன்று "தவசுமுத்து நாடார் பள்ளி" என்று புது பெயருடன் பள்ளி திறக்கப்பட்டது. திரு. நெய்லர் எனும் ஒரு ஆங்கிலேயரை தலைமை ஆசிரியராக நியமித்தார்.

நாடார் பள்ளி என்று அழைக்கப்படும் தவசுமுத்து நாடார் மேல்நிலைப் பள்ளி, 125 ஆண்டுகளுக்கும் மேலாக கல்வியில் (ஒன்றிணைந்த தஞ்சாவூர் மாவட்டத்தில்) ஒரு அடையாளமாக இருந்து வருகிறது.

மேற்கோள்கள்
-----------

1. ↑  Ayyar, KN Krishnaswami (1933). *Statistical Appendix And Supplement To The Revised District Manual (1906) For Tanjore District*. பக். 201. .
2. ↑  "தவசுமுத்து நாடார் உயர்நிலைப்பள்ளி". *Nadars.in*.
**காக்கிநாடா** இந்தியாவின் ஆந்திர மாநிலத்திலுள்ள காக்கிநாடா மாவட்டத்தின் தலைநகராகும். இது ஆந்திரத்தின் *உர நகரம்* என்று அழைக்கப்படுகிறது. சமீபத்தில் இதற்கு *சிறப்பு பொருளாதார மண்டல* தகுதி வழங்கப்பட்டது.

தட்பவெப்ப நிலை
--------------

| தட்பவெப்ப நிலைத் தகவல், Kakinada |
| --- |
| மாதம் | சன | பிப் | மார் | ஏப் | மே | சூன் | சூலை | ஆக | செப் | அக் | நவ | திச | ஆண்டு |
| உயர் சராசரி °C (°F) | 29(84) | 31(88) | 34(93) | 36(97) | 38(100) | 36(97) | 33(91) | 32(90) | 33(91) | 32(90) | 31(88) | 29(84) | 32.8(91.1) |
| தாழ் சராசரி °C (°F) | 20(68) | 22(72) | 24(75) | 26(79) | 28(82) | 27(81) | 26(79) | 26(79) | 26(79) | 25(77) | 23(73) | 21(70) | 24.5(76.1) |
| பொழிவு mm (inches) | 41(1.61) | 4(0.16) | 50(1.97) | 29(1.14) | 127(5) | 147(5.79) | 217(8.54) | 211(8.31) | 167(6.57) | 255(10.04) | 192(7.56) | 18(0.71) | 1,458(57.4) |
| *ஆதாரம்: Sunmap* |

ஆட்சி
-----

காக்கிநாடாவை காக்கிநாடா மாநகராட்சி மன்றத்தினர் ஆள்கின்றனர். இந்த நகரத்தை ஐம்பது வார்டுகளாகப் பிரித்துள்ளனர். ஒவ்வொரு வார்டிற்கும் உறுப்பினர் தேர்வு செய்யப்படுவர். இவர்கள் தமக்குள் ஒருவரை மேயராக தேர்ந்தெடுப்பர்.

போக்குவரத்து
------------

தேசிய நெடுஞ்சாலை வழியாகவும், மாநில நெடுஞ்சாலை வழியாகவும் சாலைப் போக்குவரத்தை மேற்கொள்ளலாம். ராஜமுந்திரியில் உள்ள வானூர்தி நிலையத்தை அடைய 65 கி.மீ செல்ல வேண்டும். இந்த நகரில் மூன்று தொடருந்து நிறுத்தங்கள் உள்ளன. ஐதராபாத்து, செகந்திராபாத்து, மும்பை, பெங்களூர், சென்னை, திருப்பதி, சீரடி, பவநகர், எர்ணாகுளம் உள்ளிட்ட நகரங்களுக்கு தொடருந்துகள் இயக்கப்படுகின்றன.

மேற்கோள்கள்
-----------

1. ↑
2. ↑
தாரா சிலை
**தாரா சிலை** என்பது இலங்கையின் 7- 8 ஆம் நூற்றாண்டைச் சேர்ந்த தங்க முலாம் பூசப்பட்ட ஒரு வெண்கலச் சிலையாகும். இது பௌத்த சமய பெண் தெய்வமான தாராவின் சிலையாகும். பத்தொன்பதாம் நூற்றாண்டில் பிரித்தானியர் கண்டியின் கடைசி மன்னரை வென்று கண்டி இராச்சியத்தை கைப்பற்றினர். அப்போது இலங்கையின் பிரித்தானியத் தேசாதிபதியாக இருந்தவர் ராபர்ட் பிரௌன்ரிக் என்பவர். இவரது பதவிக்காலம் முடிந்து இவர் பிரிட்டன் சென்றபோது தன்னுடன் இந்தச் சிலையையும் கொண்டு சென்றார். பின்னர் இச்சிலையை இவர் 1830 இல் பிரித்தானிய அருங்காட்சியகத்துக்கு வழங்கினார்.

பின்னணி
-------

கி.மு மூன்றாம் நூற்றாண்டில் இருந்து இலங்கைத் தீவில் பௌத்த சமயமானது தொடர்ச்சியான வரலாற்றைக் கொண்டுள்ளது. இந்து தாய் தெய்வமான தாரா, பௌத்த சமயத்தினுள் ஒரு புதிய பாத்திரமாக மறுவடிவம் பெற்றது.  மகாயான பௌத்தத்தில் தாரா ஒரு முக்கியத்துவம் வாய்ந்த ஒரு பெண் தெய்வமாவார். இலங்கையில் ஒரு காலத்தில் மகாயான பௌத்தப் பிரிவானது தழைத்தோங்கியது. ஆனால் பிற்காலத்தில் தேரவாத பௌத்தம் தலையெடுத்தது. தென்கிழக்கு ஆசியாவின் பல நாடுகளைப் போலவே இலங்கை ஒரு தேராவத பௌத்த நாடாக உள்ளது. 
இச்சிலையானது ஒரு காலத்தில் காவல் தெய்வமான பத்தினி தெய்வமான கண்ணகியின் சிலையாக கருதப்பட்டது. ஆனால் தறோபோது இந்த சிலை தாராவினுடையது என ஒப்புக் கொள்ளப்பட்டுள்ளது.

விளக்கம்
--------

இது ஆள் உயரத்தில் வெண்கலத்தால் வடிக்கப்பட்ட ஒரு பெண் தெய்வச் சிலையாகும். இது மெழுகுமண் வார்ப்பில் உருவாக்கப்பட்ட கெட்டியான சிலையாகும். நாகாசு வேலை செய்யப்பட்டு தங்கச் சிலைபோன்று தோன்ற தங்க முலாம் பூசப்பட்டுள்ளது. தாராவின் வலது கையானது வரத முத்திரையுடனும், இடது கையானது தாமரை மலரை ஏந்தி இருப்பதைப் போலவும், தொங்கிய காதுகளுடனும், மூடிய கண்களுடனும், வடிவமைக்கப்பட்டுள்ளது. தற்போது அந்த தாமரை மலர் கையில் இல்லை. இச்சிலையானது உயரமான ஒரு மணிமுடியைக் கொண்டதாக உள்ளது. அந்த மணிமுடியியன் முன் பக்கத்தில் ஒரு துளையுள்ளது அதில் விலை மதிப்புமிக்க இரத்தினக் கல் பதிக்கப்பட்டிரிந்திருக்கும்.  நின்ற கோலத்தில் அனுராதபுரம் கலையம்ச தாரா சிலையின் ஓரேஒரு மாதிரி இந்தச் சிலையாகும். இந்தச் சிலை அதன் தோற்றத்தில் மட்டுமல்லாமல், இதன் செய்முறையாலும் மதிப்புமிக்கதாக உள்ளது. மேலும் இந்த கனமாக சிலையானது மெழுகுமண் வார்ப்பு என்ற உயர்ந்த தொழில் நுட்பத்தைப் பயன்படுத்தி விலையுயர்ந்த உலோகக் கலவையில் இருந்து உருவாக்கப்பட்டது.

பிரதி
-----

இந்த சிலையின் ஒரு மாதிரியானது இலங்கையின் கொழும்பு தேசிய அருங்காட்சியகத்தில் உள்ளது .

குறிப்புகள்
-----------

1. ↑  Greenfield, Jeanette (1996). *The return of cultural treasures* (2nd ). கேம்பிரிட்ச்: Cambridge university press. பக். 132. பன்னாட்டுத் தரப்புத்தக எண்:0521477468. .
2. 1 2  Episode 54 – Statue of Tara, BBC, retrieved 25 July 2014
3. ↑  Buddhism in Sri Lanka, buddhanet.net, retrieved 9 December 2013
4. 1 2  Statue of Tara, Highlights, British Museum, accessed 9 December 2013
5. ↑  The female as Cult Object in Buddhism, Digital Library, retrieved 10 December 2013
வரதமா நதி நீர்த் தேக்கம்
வரதமா நதி நீர்த் தேக்கம் நுழைவாயில்
**வரதமா நதி அணை** தமிழ்நாடு, திண்டுக்கல் மாவட்டம், பழனி வட்டம்,பழனியிலிருந்து கொடைக்கானல் செல்லும் வழியில் அமைந்துள்ளது. கொடைக்கானல் வட்டத்திலுள்ள வடகவுஞ்சி மலைக்கிராமத்தின் கிழக்கு பகுதியில் உள்ள பொய்யா வெளிப்பகுதியிலும், வடகவுஞ்சி மலைக் கிராமத்தின் வடபகுதியில் உள்ள மேல் பள்ளம் பகுதியிலும் உருவாகும் ஒடைகள் (இணையும்) கூட்டாறு என்ற இடத்தில் இணைந்து நதியாகி மேற்கு நோக்கி சுமார் 19 கி.மீ.தூரம் ஓடி வரதா பட்டிணம் என்ற இடத்தில் சவரி குன்றுக்கும், தட்டைப்பாறைக்கும் இடையில் வரதமா நதியின் குறுக்கே 1978ம் ஆண்டு கட்டப்பட்டுள்ளது வரதமா நதி அணை.

சிறப்பு
-------

இந்த அணை அய்யம்புள்ளி, ஆயக்குடி, பழனி, பாலசமுத்திரம் ஆகிய கிராமங்களின் சுமார் 1750 ஹெக்டேர் (4325 ஏக்கர்) நிலங்களுக்கு பாய்ச்சல் ஆதாரமாகிறது. இந்த அணையின் உபரி நீர் வரத்தாறு என்ற பெயரில் வடக்காக ஓடி சண்முகா நதியுடன் கலக்கிறது. இந்த அணையிலிருந்து பழனி நகருக்கு குடிநீர் வழங்கும் குடிநீர் சேமிப்புக் கிடங்கில் தேக்கி வைத்து குடிநீர் வினியோகிக்கப் படுகிறது.

அடிக்குறிப்பு
-------------

1. ↑

வெளி இணைப்பு
------------

* NANGANJIYAR BASIN DIVISION, P.W.D. WATER RESOURCES ORGANISATION, PALANI பரணிடப்பட்டது 2013-08-18 at the வந்தவழி இயந்திரம்
* -பொள்ளாச்சிப் பகுதி
* வரதமா நதி அணைத் தோற்றம்
* முகநூல்
பனவாசியில் வரதா ஆறு
**வரதா ஆறு** (*Varada*)(வெரதா **நதி**) என்பது இந்தியாவின் மத்திய கர்நாடகாவில் உள்ள ஒரு ஆறு ஆகும். இது துங்கபத்ரா நதியின் துணை நதியாகும்.

நிலவியல்
--------

வரதா ஆறு கர்நாடகாவின் சாகராவில் உள்ள வர்தமூலா அருகே உற்பத்தியாகிறது. இது மேற்குத் தொடர்ச்சி மலைகள் வழியாகப் பாய்ந்து கர்நாடகாவின் மத்திய மாவட்டங்களில் (ஆவேரி மற்றும் பெல்லாரி) நுழைகிறது. இந்த ஆறு கலகநாத்தில் துங்கபத்ரா நதியுடன் இணைகிறது.

இதன் போக்கில் கன்னட மக்களின் நல்வாழ்வுக்கு முக்கிய பங்காற்றுகிறது. கோடைக்காலத்தில் பாசனம் மற்றும் வீட்டுத் தண்ணீர் தேவைகளை நிறைவேற்றுகிறது. ஆற்றின் போக்கில் அணைகள் கட்டப்பட்டுள்ளன. இருப்பினும், இந்த ஆற்றில் பெரிய நீர்ப்பாசனத் திட்டங்கள் எதுவும் இல்லை.

கலாச்சார முக்கியத்துவம்
-----------------------

இந்த ஆறு இந்தியர்களுக்குத் தெய்வீகத் தொடர்பு கொண்டது.

சிருங்கரிஷி ஒரு முறை கடும் தவம் செய்து, பிரம்மஹத்யதோஷம் செய்ததற்காக, பகவான் விஷ்ணுவிடம் மன்னிப்பு வேண்டிக் கொண்டிருந்தார். ஸ்ரீமன் நாராயணர் இவர் முன் தோன்றி ரிஷியின் தலையில் கங்கை நீரை ஊற்றினார். இந்த கங்கை நீரே இந்த ஆறாக உருவாக்கியது என நம்பப்படுகிறது.

மேற்கோள்கள்
-----------

1. ↑  Topographic map "Davangere, India, ND-43-07, 1:250,000 Series U502, Army Map Service, November 1958
**தாராண்மை மக்களாட்சி** (Liberal democracy) என்பது மக்களாட்சி முறையின் ஒரு வடிவம் ஆகும். 21 ஆம் நூற்றாண்டில் இவ்வகை மக்களாட்சி உலகில் முக்கிய இடத்தைப் பெற்றுள்ளது. தாராண்மை மக்களாட்சிக்கும், பொதுவுடமை மக்கள் குடியரசு அல்லது மக்கள் "மக்களாட்சி" போன்ற அரசாட்சி முறை வடிவங்களிலிருந்து முற்றிலும் வேறுபட்டது. நேரடி மக்களாட்சி, பங்கேற்பு மக்களாட்சி போன்ற வடிவங்களில் இருந்தும் இது பெருமளவு வேறுபட்டுக் காணப்படுகின்றது. தாராண்மை மக்களாட்சி, பல்வேறு அரசியலமைப்பு வடிவங்களில் அமையக்கூடும். இது, ஐக்கிய அமெரிக்கா, இந்தியா, பிரான்சு போன்ற நாடுகளைப்போல் ஒரு குடியரசு அமைப்பில் அமையலாம். அல்லது ஐக்கிய இராச்சியம், எசுப்பெயின் போன்ற நாடுகளில் உள்ளது போல் அரசியல்சட்ட முடியாட்சி வடிவிலும் அமையலாம். இது, சனாதிபதி முறை, நாடாளுமன்ற முறை அல்லது இரண்டும் கலந்த முறை போன்ற அரசு முறைகளின் கீழும் அமைய முடியும்.

தாராண்மை மக்களாட்சி என்பதில் உள்ள "தாராண்மை" என்பது, ஆட்சியில், அரசியல் தாராண்மையியம் என்னும் கருத்தியலைப் பின்பற்றுவதைக் குறிக்கிறது. தாராண்மை மக்களாட்சிகளில், அரச அதிகாரத்திடம் இருந்து தனிமனித உரிமைகளைப் பாதுகாப்பதற்கு அரசியல் சட்டத்தின் மூலம் ஒழுங்குகள் செய்யப்படுகின்றன. இது முதன்முதலாக அறிவொளிக் காலத்தில் ஓப்சு (Hobbes), ரூசோ (Rousseau) போன்ற சமூக ஒப்பந்தக் கோட்பாட்டாளர்களால் முன்வைக்கப்பட்டது.
சந்தை
சந்தை என்பது Market என்று அழைக்கப்படுகிறது. இது பொருள் வாங்குபவர்களும் விற்பவர்களும் நேரடியாகவோ அல்லது மறைமுகமாகவோ தொடர்புடைய இடத்தை குறிக்கும். இது வாங்குபவரும் விற்பவர்களும் தொடர்பு கொள்ளும் இடத்தைக் குறிக்கும். ஒவ்வொரு பொருளுக்கும் ஒவ்வொரு விதமான சந்தை உள்ளது. எடுத்ததுக்காட்டாக பணச்சந்தை, பங்குச்சந்தை. ஓர் உற்பத்தியாளர், நேரடியாகச் சந்தையின் வழியே விற்பனை செய்தால், அவருக்கும், நுகர்வோருக்கும் இடையே உள்ள நெருக்கம் அதிகமாகிறது. இதில் உற்பத்தியாளர், இடைத்தரகர்களின் கருத்தை விட, நுகர்வோரின் கருத்துகள் மதிப்பு உள்ளதை உணர்வார். 

சந்தைகளின் இயல்புகள்

வாங்குபவர்கள், விற்பவர்களிடையே போட்டி காணப்படும்.

சந்தையின் பரப்பு
தடையற்றவணிகம், விற்பனைத்திறன், விளம்பரம், போக்குவரத்துவசதிகள் போன்ற
காரணிகள் சந்தையின் பரப்பினை விரிவடையச் செய்யும்.
அதிகமாக உள்ள பொருட்கள், நீண்டகால பயன் பொருட்கள்,
அதிகமாக உள்ள பொருட்கள் விரிவான சந்தையை விரிவடைய உதவும்

அதே நேரம் குறுகியகால பாவனையுள்ள பொருட்கள், அழியக்கூடிய பொருட்கள்
உடனடியாக விற்கப்படும்.

சந்தைப்பகுப்புக்கள்

பொருட்களின் இயல்பின் அடிப்படையில்

```
விளைபொருட் சந்தை
உற்பத்திச் சந்தை
```

பரப்பின் அடிப்படையில்

```
உள்ளூர்ச்சந்தை  
தேசியச்சந்தை 
பன்னாட்டுச்சந்தை
```
ராஜகோபுரம்
கோயிலும், பின்புறம் பள்ளிப்படையும்
**வீரபத்திரர் கோயில்,** கும்பகோணம் அருகே தாராசுரத்தில் அமைந்துள்ளது.

அமைவிடம்
--------

தாராசுரத்தில் ஐராவதீசுவரர் கோயிலுக்குப் பின்புறம் பட்டீச்சரம் சாலைக்கு மேற்புறம் வீரபத்திரர் கோயில் எனப்படும் ஒட்டக்கூத்தரின் சமாதி ஆலயம் உள்ளது.

அமைப்பு
-------

சோழர் காலத்தில் பள்ளிப்படையும், வீரபத்திரர் ஆலயமும் கற்றளியாக இருந்து பின்னாளில் திருப்பணிகளுக்கு இலக்காகியுள்ளன என்பதை கோபுரம் மற்றும் பிற பகுதிகளில் காணப்பெறும் சோழர் கால கல்வெட்டுகளின் உடைந்த பகுதிகள் வாயிலாக உறுதி செய்யமுடிகிறது. 
கருவறையில் நின்ற கோலத்தில் வாள், கேடயம், வில், அம்பு ஆகியவற்றை நான்கு கரங்களிலும் பிடித்த நிலையில் வீரபத்திரர் திருமேனி காணப்படுகின்றது. தற்போது (சூன் 2015) இடிந்த நிலையில் ராஜகோபுரம் உள்ளது. நந்தி மண்டபம், முகமண்டபத்துடன் கூடிய கருவறை, கருவறையின் பின்புறம் ஒட்டக்கூத்தர் சமாதி ஆகியவை காணப்படுகின்றன. சுற்றுச்சுவர் எதுவுமின்றி கோயில் திறந்த வெளியில் இருக்கிறது.

ஒட்டக்கூத்தரின் பள்ளிப்படை
--------------------------

ஒட்டக்கூத்தர் பள்ளிப்படை
திருச்சுற்று மண்டபத்தின் மேற்குப் பகுதியில் வீரபத்திரரின் கருவறைக்குப் பின்புறம் ஒட்டக்கூத்தரின் பள்ளிப்படை காணப்படுகின்றது. சமாதியின் மேல் லிங்கம் காணப்படுகிறது. பல நூறு ஆண்டுகளுக்குப் பிறகு ஒட்டக்கூத்தரின் சமாதிக்கு 16 சூலை 2017 அன்று குடமுழுக்கு நடைபெற்றது.

இவற்றையும் காண்க
----------------

* கும்பகோணம் வீரபத்திரர் கோயில்
* தஞ்சாவூர் வீரபத்திரர் கோயில்
* அனுமந்தபுரம் வீரபத்திரர் கோயில்

அடிக்குறிப்புகள்
----------------

1. 1 2 3  குடவாயில் பாலசுப்ரமணியன், தாராசுரம் ஐராவதீசுவரர் திருக்கோயில் (இராசராசேச்சரம்), சுவாமி தயானந்தா கல்வி அறக்கட்டளை, மஞ்சக்குடி, 2013
2. ↑   தாராசுரத்தில் ஒட்டக்கூத்தர் ஜீவ சமாதிக்கு குடமுழுக்கு, தினமணி, 17 சூலை 2017

வெளியிணைப்புகள்
---------------

* ஜூன் 13ஆம்தேதி தாராசுரம் வீரபத்திரர் சுவாமி கோவிலில் மகாகும்பாபிஷேகம், தினமணி, 10.6.2013
* அருள்மிகு அகோர வீரபத்திரர் திருக்கோயில், தினமலர் கோயில்கள்
* அருள்மிகு வீரபத்திரசுவாமி திருக்கோயில்,தாராசுரம், வலைத்தமிழ்
**இராஜமௌலி** சிறீசைல சிறீ இராஜமௌலி சுருக்கமாக சி. சி. இராஜமௌலி (எஸ். எஸ். இராஜமௌலி) என்று அழைக்கப்படுகிறார். இவர் புகழ்பெற்ற தெலுங்கு திரைப்பட இயக்குனராவார். இவர் இயக்குனர் கே. ராகவேந்திர ராவ் வழிகாட்டுதலின் கீழ் தொலைக்காட்சி தொடர்களை இயக்கினார். இயக்குனரும் எழுத்தாளருமான வி. விஜயேந்திர பிரசாத் என்பவருக்கு மகனாக கருநாடக மாநிலம் ரெய்ச்சூரில் அக்டோபர் 10, 1965ல் பிறந்தார்.

இவரின் முதல் திரைப்படம் ஸ்டூடண்ட் நெம்பர் 1, இதை ராகவேந்திர ராவ் தயாரிக்க அவரின் உதவியாளராக இருந்த இவர் இயக்கினார். இதில் கதாநாயகனாக ஜூனியர் என் டி ஆர் நடித்தார். இதுவே ஜூனியர் என் டி ஆரின் முதல் பெரு வெற்றி படமாகும். இவர் இயக்கிய அனைத்து படங்களும் வெற்றிப்படங்களாகும். ஸ்டூடண்ட் நெம்பர் 1 என்ற பெயரிலேயே இப்படம் தமிழில் எடுக்கப்பட்டது. இவரின் சிம்மாத்திரி என்ற படம் கஜேந்திரா என்று தமிழில் மீண்டும் எடுக்கப்பட்டது. விக்கரமகுடு என்ற படம் தமிழில் சிறுத்தை என மீண்டும் படமாக்கப்பட்டது. மகாதீரா என்ற படம் மாவீரன் என தமிழில் மொழிமாற்றம் செய்யப்பட்டது.

நான் ஈ என்ற படம் இவர் நேரடியாக தெலுங்கிலும் தமிழிலும் இயக்கியதாகும்.ஊடகங்களில்

இவரின் அனைத்து படங்களுக்கும் இசை மரகதமணி, படத்தொகுப்பு கோட்டகிரி வெங்கடேசுவர ராவ் ஆவார்கள்.

ஊடகங்கள்
--------

ராஜமௌலி படம் இயக்கும் முன்பு ஈநாடு தெலுங்கு சேனலில் சில தொடர்களை இயக்கிக் கொண்டிருந்தார்.

விருப்பம்
---------

ராஜமௌலிக்கு இன்னும் நிறைவேறாத ஆசை மோகன்லால் வைத்து ஒரு படம் இயக்க வேண்டும் என்பது தான். இரண்டாவது படத்திலேயே அவரை இயக்க வேண்டியது மிஸ்ஸாகிவிட்டது. ஆனால் பாகுபலி 2க்குப் பிறகு கண்டிப்பாக அவரை இயக்குவேன் எனக் கூறியிருக்கிறார் ஜக்கன்னா.

திரைப்பட பட்டியல்
-----------------

| ஆண்டு | படங்கள் | மொழி | குறிப்பு |
| --- | --- | --- | --- |
| 2001 | *ஸ்டூடண்ட் நம்பர்.1* | தெலுங்கு | மொழிமாற்றம் தமிழில் - *ஸ்டூடண்ட் நம்பர் 1* |
| 2003 | *சிம்ஹாட்ரி* | தெலுங்கு |  |
| 2004 | *சை* | தெலுங்கு |  |
| 2005 | *சத்ரபதி* | தெலுங்கு |  |
| 2006 | *விக்ரமற்குடு* | தெலுங்கு |  |
| 2007 | *யமதொங்கா* | தெலுங்கு |  |
| 2009 | *மகதீரா*  | தெலுங்கு |  |
| 2010 | *மரியாத ராமன்னா* | தெலுங்கு |  |
| 2011 | மாவீரன் | தமிழ் |  |
| 2011 | *ராஜாண்ண* | தெலுங்கு | ஆக்சன் காட்சிகள் மட்டும் இயக்கம் |
| 2012 | *நான் ஈ (திரைப்படம்)* | தெலுங்கு |  |
| *நான் ஈ (திரைப்படம்)* | தமிழ் |  |
| 2015 | பாகுபலி | தெலுங்கு |  |
| பாகுபலி | தமிழ் |  |
| 2017 | பாகுபலி 2 | தெலுங்கு |  |
| பாகுபலி 2 | தமிழ் |  |
|

ஆதாரங்களும் மேற்கோள்களும்
-------------------------

1. ↑  "wife name". 2012-11-08 அன்று மூலம் பரணிடப்பட்டது. 2012-09-06 அன்று பார்க்கப்பட்டது.
2. 1 2  "ராஜமௌலிக்கு இன்னொரு பெயர் ஜக்கன்னா!". *Vikatan*. 7 july 2016.. பார்த்த நாள்: 15 February 2017.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States
* கொரியா

 |
| மற்றவை | 
* IdRef

 |